OBRAZLOŽITVENI MEMORANDUM

1) OZADJE PREDLOGA |

110 | Razlogi za predlog in njegovi cilji Ta predlog zadeva uporabo Uredbe Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti, („osnovna uredba“) v postopku v zvezi z uvozom preje visoke trdnosti iz poliestra s poreklom iz Ljudske republike Kitajske ter zaključku postopka v zvezi z uvozom preje visoke trdnosti iz poliestra s poreklom iz Republike Koreje in s Tajvana. |

120 | Splošno ozadje Ta predlog je pripravljen v okviru izvajanja osnovne uredbe in je posledica preiskave, ki je bila opravljena po vsebinskih in postopkovnih zahtevah iz osnovne uredbe. |

139 | Veljavne določbe na področju, na katero se nanaša predlog Uredba Sveta (ES) št. 1105/2010 o uvedbi dokončne protidampinške dajatve na uvoz preje visoke trdnosti iz poliestra s poreklom iz Ljudske republike Kitajske. Predlog za odobritev statusa novega proizvajalca izvoznika novemu izvozniku zadevnega izdelka v Evropsko unijo. |

141 | Usklajenost z drugimi politikami in cilji Unije Ni relevantno. |

2) POSVETOVANJE Z ZAINTERESIRANIMI STRANMI IN OCENA UčINKA |

Posvetovanje z zainteresiranimi stranmi |

219 | Zainteresirane strani, na katere se nanaša postopek, so imele možnost, da med preiskavo zagovarjajo svoje interese v skladu z določbami osnovne uredbe. |

Zbiranje in uporaba strokovnih mnenj |

229 | Strokovno mnenje ni bilo potrebno |

230 | Ocena učinka Ta predlog je posledica izvajanja osnovne uredbe. Osnovna uredba ne predvideva splošne ocene učinka, vsebuje pa izčrpen seznam pogojev, ki jih je treba oceniti. |

3) PRAVNI ELEMENTI PREDLOGA |

305 | Povzetek predlaganih ukrepov Priloženi predlog uredbe Sveta temelji na dokončni ugotovitvi, da en kitajski proizvajalec izvoznik izpolnjuje vsa merila, da se mu odobri status novega proizvajalca izvoznika in da zato zanj velja tehtana povprečna protidampinška dajatev v višini 5,3 %. |

310 | Pravna podlaga Uredba Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti („osnovna uredba“). |

329 | Načelo subsidiarnosti Predlog je v izključni pristojnosti Unije. Načelo subsidiarnosti se zato ne uporablja. |

Načelo sorazmernosti Predlog je skladen z načelom sorazmernosti iz naslednjih razlogov. |

331 | Uredba Sveta (EU) št. 1105/2010 o uvedbi dokončne protidampinške dajatve na uvoz preje visoke trdnosti iz poliestra s poreklom iz Ljudske republike Kitajske ne dopušča odločanja na nacionalni ravni. |

332 | Navedba o načinu zmanjšanja finančne in upravne obremenitve Unije, nacionalnih vlad, regionalnih in lokalnih organov, gospodarskih subjektov in državljanov ter o njeni sorazmernosti s ciljem predloga se ne uporablja. |

Izbira instrumentov |

341 | Predlagani instrumenti: uredba. |

342 | Druge oblike ne bi bile ustrezne iz naslednjega razloga: navedena osnovna uredba ne predvideva drugih možnosti. |

4) PRORAčUNSKE POSLEDICE |

409 | Predlog ne vpliva na proračun Unije. |

2011/0215 (NLE)

Predlog

UREDBA SVETA

o spremembi Uredbe (EU) št. 1105/2010 o uvedbi dokončne protidampinške dajatve in dokončnem pobiranju začasne dajatve, uvedene na uvoz preje visoke trdnosti iz poliestra s poreklom iz Ljudske republike Kitajske, ter zaključku postopka v zvezi z uvozom preje visoke trdnosti iz poliestra s poreklom iz Republike Koreje in s Tajvana

SVET EVROPSKE UNIJE JE –

ob upoštevanju Pogodbe o delovanju Evropske unije,

ob upoštevanju Uredbe Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti („osnovna uredba“)[1], in zlasti člena 9 Uredbe,

ob upoštevanju člena 4 Uredbe Sveta (EU) št. 1105/2010[2],

ob upoštevanju predloga, ki ga je po posvetovanju s svetovalnim odborom predložila Evropska komisija („Komisija“),

ob upoštevanju naslednjega:

A. VELJAVNI UKREPI

1. Z Uredbo (EU) št. 1105/2010 je Svet uvedel dokončno protidampinško dajatev na uvoz preje visoke trdnosti iz poliestra (razen sukanca za šivanje), nepripravljene za prodajo na drobno, vključno z monofilamenti številke manj kot 67 deciteksov s poreklom iz Ljudske republike Kitajske, ki se trenutno uvršča pod oznako KN 5402 20 00 („zadevni izdelek“).

2. Zaradi velikega števila proizvajalcev izvoznikov v LRK, sodelujočih v preiskavi, ki je privedla do uvedbe protidampinške dajatve („prvotna preiskava“), je bil izbran vzorec kitajskih proizvajalcev izvoznikov; za družbe, vključene v vzorec, so bile uvedene individualne stopnje dajatve v višini od 0 % do 5,5 %, za druge sodelujoče družbe, ki niso bile vključene v vzorec, pa je bila določena stopnja dajatve v višini 5,3 %. Dvema sodelujočima nevzorčenima družbama je bila odobrena posamezna preiskava v smislu člena 17(3) osnovne uredbe; zanju je bila določena dajatev v višini od 0 % do 9,8 %. Za vse druge družbe v LRK je bila uvedena stopnja dajatve v višini 9,8 %.

3. Člen 4 Uredbe (EU) št. 1105/2010 novim kitajskim proizvajalcem izvoznikom, ki izpolnjujejo merila iz navedenega člena, omogoča, da se jim odobri stopnja dajatve, ki se uporablja za sodelujoče družbe, ki niso vključene v vzorec, t.j. 5,3 %.

B. ZAHTEVKI NOVIH PROIZVAJALCEV IZVOZNIKOV

4. Dve družbi („vložnika“) sta zahtevali odobritev „statusa novega proizvajalca izvoznika“ („SNPI“).

5. Za ugotovitev, ali oba vložnika izpolnjujeta merila za odobritev SNPI iz člena 4 Uredbe Sveta (EU) št. 1105/2010, je bilo s preiskavo preverjeno, ali za posameznega vložnika velja, da:

6. je proizvajalec zadevnega izdelka v Ljudski republiki Kitajski,

7. v obdobju preiskave, na katerem temeljijo ukrepi (od 1. julija 2008 do 30. junija 2009), v Unijo ni izvažal zadevnega izdelka,

8. ni povezan z nobenim izvoznikom ali proizvajalcem v Ljudski republiki Kitajski, za katerega veljajo ukrepi, uvedeni z navedeno uredbo,

9. je zadevni izdelek dejansko izvažal v Unijo po obdobju preiskave, na kateri temeljijo ukrepi, ali da je prevzel nepreklicno pogodbeno obveznost, da izvozi znatno količino v Unijo.

10. Vložnikoma so bili poslani vprašalniki z zahtevo, da predložita dokaze o izpolnjevanju navedenih meril.

11. Komisija je poiskala in preverila vse informacije, potrebne za določitev izpolnjevanja meril iz člena 4 Uredbe (EU) št. 1105/2010. Preveritveni obiski so bili opravljeni v prostorih obeh vložnikov:

12. Jiangsu Hengli Chemical Fibre Co. Ltd,

13. Amann Twisting Yancheng Co. Ltd.

C. UGOTOVITVE

14. Preiskava predloženih informacij glede enega vložnika, Jiangsu Hengli Chemical Fibre Co. Ltd, je pokazala, da je predložil zadostne dokaze o izpolnjevanju meril iz člena 4 Uredbe Sveta (EU) št. 1105/2010. Zato se temu vložniku lahko odobri tehtana povprečna stopnja dajatve za sodelujoče družbe, ki niso vključene v vzorec (tj. 5,3 %), v skladu s členom 4 Uredbe Sveta (EU) št. 1105/2010, in ga je treba dodati na seznam proizvajalcev izvoznikov iz člena 1(2) navedene uredbe.

15. Preiskava predloženih informacij glede drugega vložnika, Amann Twisting Yancheng Co. Ltd, je pokazala, da ni predložil zadostnih dokazov o izpolnjevanju meril iz člena 4 Uredbe Sveta (EU) št. 1105/2010. Preiskava je zlasti pokazala, da proizvajalec ne proizvaja preje visoke trdnosti iz poliestra, glavne surovine, uporabljene v proizvodnem postopku, ampak jo nabavlja pri nepovezanih dobaviteljih. Filament je obdelan v različnih proizvodnih fazah, vključno s sukanjem, na koncu pa se izvaža pod opredelitvijo zadevnega izdelka. Ker vložnik ni proizvajal zadevnega izdelka, ampak ga je dejansko le obdeloval, je bilo sklenjeno, da se Amann Twisting Yancheng Co. Ltd ne more šteti za proizvajalca zadevnega izdelka. Zato ne izpolnjuje zahteve SNPI, da mora biti družba, ki zahteva SNPI, „proizvajalec“ zadevnega izdelka.

16. Zahtevek te družbe za SNPI je bil zato zavrnjen.

D. SPREMEMBA SEZNAMA DRUŽB, KI SO UPRAVIČENE DO INDIVIDUALNE STOPNJE DAJATVE

17. Glede na ugotovitve preiskave iz uvodne izjave (8) se ugotavlja, da je treba družbo Jiangsu Hengli Chemical Fibre Co. Ltd dodati na seznam družb s stopnjo dajatve 5,3 %, navedenih v členu 1(2) Uredbe (EU) št. 1105/2010.

18. Vložnika in industrija Unije so bili obveščeni o ugotovitvah preiskave in so imeli možnost predložiti svoje pripombe.

19. Vsi argumenti in stališča zainteresiranih strani so bili analizirani in upoštevani, če so bili utemeljeni –

SPREJEL NASLEDNJO UREDBO:

Člen 1

Priloga, navedena v členu 1(2) Uredbe Sveta (EU) št. 1105/2010, se nadomesti z naslednjim:

PRILOGA

SODELUJOČI KITAJSKI PROIZVAJALCI IZVOZNIKI, KI NISO VKLJUČENI V VZOREC

Dodatna oznaka TARIC A977

Ime družbe | Kraj |

Heilongjiang Longdi Co. Ltd | Harbin |

Jiangsu Hengli Chemical Fibre Co. Ltd | Wujiang |

Hyosung Chemical Fiber (Jiaxing) Co. Ltd | Jiaxing |

Shanghai Wenlong Chemical Fiber Co. Ltd | Shanghai |

Shaoxing Haifu Chemistry Fibre Co. Ltd | Shaoxing |

Sinopec Shanghai Petrochemical Company | Shanghai |

Wuxi Taiji Industry Co. Ltd | Wuxi |

Člen 2

Ta uredba začne veljati na dan po objavi v Uradnem listu Evropske unije .

Uredba je v celoti zavezujoča in se neposredno uporablja v vseh državah članicah.

V Bruslju,

Za Svet

Predsednik

[1] UL L 343, 22.12.2009, str. 51.

[2] UL L 315, 1.12.2010, str. 1.